Morgonsong

Morgonsong, ottesong (norrønt óttusǫngr) eller laudes, latin for 'lovprisingar', er ei av morgonens tidebøner, eller ei gudsteneste halden om morgonen.

Den  katolske tidebøna har namnet laudes.  Tidebøna har namn etter opningsorda i salmane 148-150,Cappelens musikkleksikon (1980) ISBN 82-02-03690-9 som opnar med orda Lovsyng Herren. Salme 148,1
I den katolske kyrkja er laudes og vesper dei viktigaste tidebønene.

I Den norske kyrkja blir det halde ottesong på førstedagane i dei store høgtidene i visse kyrkjelydar, særleg i byane. Gudstenesta består av ein forkorta høgmesseliturgi.

 Liturgi 
I den katolske kyrkja vert laudes lesen på latin. Morgonsongen har i norsk form fått plass i Gudstenestebok for den norske kyrkja.Gudstenestebok for Den norske kyrkja del I Gudstenester ISBN 82-543-0507-2 Liturgien for morgonsongen inneheld følgjande ledd:
 Innleiing
 Morgonsalme	
 Bibelske salmar – ein, to eller tre bibelske salmar; anten frå Salmane eller ein annan bibelsk salme i bunden form
 Tekstlesing
 Preike eller tekstmeditasjon
 Sakarjas lovsong (Benedictus) – dette leddet er høgdepunktet i laudes
 Bøn
 Herrens bøn
 Slutningssalme
 Avslutning – lovprising, velsigning og eventuelt postludium.

 Referansar 

Kategori:Kristne gudstenester
Kategori:Kristen liturgi